Kamu bisa jelasin ke aku soal Myeolchijeot dalam bahasa melayu?

Myeolchijeot atau myeolchi-jeot adalah sejenis jeotgal, hidangan diperam masin dibuat dengan ikan bilis dalam masakan Korea. Ia adalah jeotgal yang paling kerap diambil, bersama dengan saeujeot (jeot udang masin) di Korea Selatan. Nama ini terdiri daripada dua perkataan Korea, myeolchi (멸치 ikan bilis) dan jeot. Myeolchijeot lazimnya kerap digunakan sebagai bahan dalam kimchi. Ikan bilis ditangkap di pantai selatan Korea Selatan. Garam seberat 15 hingga 20% daripada berat keseluruhan ikan bilis yang hendak diperam ditambah kepada ikan bilis segar yang sudah dibasuh di dalam jangdok (장독, balang tembikar berlapis yang besar) dan penapaian mengambil masa biasanya 2 hingga 3 bulan pada 15-20 darjah. Jika myeolchijeot itu diperam selama 6 bulan, ia menjadi pati, dipanggil myeolchi jeotguk (멸치젓국). Selepas ekstrak ditapis, ia dicampur dan dipanaskan untuk membuat cecair khas dan digunakan untuk membuat kimchi.